NORSK

APPLE INC. 
PROGRAMVARELISENSAVTALE FOR MAC OS X 
For bruk med Apple-merkede maskiner 

LES DENNE PROGRAMVARELISENSAVTALEN (LISENSEN) NØYE FØR DU BEGYNNER Å BRUKE APPLE-PROGRAMVAREN. VED Å BRUKE APPLE-PROGRAMVAREN AKSEPTERER DU SAMTIDIG Å VÆRE BUNDET AV BESTEMMELSENE I DENNE LISENSEN. HVIS DU IKKE ER ENIG I VILKÅRENE I DENNE LISENSEN, MÅ DU IKKE INSTALLERE OG/ELLER BRUKE APPLE-PROGRAMVAREN, OG HVIS DU MÅ OPPGI OM DU ER «ENIG» ELLER «IKKE ENIG» I BETINGELSENE, MÅ DU KLIKKE PÅ «IKKE ENIG». HVIS DU HAR ANSKAFFET APPLE-PROGRAMVAREN SOM EN DEL AV ET APPLE-MASKINVAREKJØP OG HVIS DU IKKE SAMTYKKER I VILKÅRENE I DENNE LISENSEN, KAN DU RETURNERE HELE APPLE MASKINVARE/PROGRAMVARE-PAKKEN INNENFOR RETURPERIODEN TIL APPLE STORE-BUTIKKEN ELLER DEN AUTORISERTE DISTRIBUTØREN DER DU KJØPTE DEN, FOR Å FÅ REFUNDERT DET DU HAR BETALT, I HENHOLD TIL APPLES REGLER FOR RETUR, SOM DU FINNER PÅ http://www.apple.com/legal/sales_policies/. DU MÅ RETURNERE HELE MASKINVARE/PROGRAMVARE-PAKKEN FOR Å FÅ REFUNDERT BELØPET.

VIKTIG MERKNAD: I den grad denne programvaren kan brukes til å reprodusere, endre, publisere eller distribuere materiale, er den lisensiert til deg kun for reproduksjon, endring, publisering og distribuering av materiale som ikke er opphavsrettslig beskyttet, materiale som du selv eier rettighetene til, har autorisasjon til å reprodusere eller på annen måte har lovlig tilgang til å reprodusere, endre, publisere eller distribuere. Hvis du er usikker på om du har lovlig tilgang til å reprodusere, endre, publisere og distribuere materiale, bør du innhente råd fra en jurist. 

1. Generelt. 
A. Apple-programvaren (inkludert Boot ROM-kode), programvare fra tredjeparter, dokumentasjon, grensesnitt, innhold, fonter og data som følger med denne lisensavtalen, uansett om materialet er forhåndsinstallert på Apple-merket maskinvare eller befinner seg på disk(ett), i ROM, på et hvilket som helst annet medium, eller i en hvilken som helst annen form («Apple-programvaren») er lisensiert, ikke solgt, til deg av Apple Inc. («Apple») og må kun brukes i samsvar med vilkårene i denne avtalen. Apple og/eller Apples lisensgivere beholder eierskapet til Apple-programvaren og forbeholder seg alle rettigheter som ikke uttrykkelig overføres til deg. 

B. Apple kan etter eget valg gjøre tilgjengelig framtidige oppgraderinger eller oppdateringer for Apple-programvaren for den Apple-merkede maskinen. Apple kan gjøre slike oppgraderinger og oppdateringer gratis tilgjengelig for deg fram til, men ikke inkludert, den neste hovedversjonen av Apple-programvaren. Hvis du for eksempel opprinnelig kjøpte en lisens for versjon 10.7 av Apple-programvaren, kan Apple gjøre eventuelle programvareoppgraderinger eller -oppdateringer som lanseres, gratis tilgjengelig for deg (for eksempel versjon 10.7.1 eller 10.7.2) opptil, men ikke inkludert, versjon 10.8 av Apple-programvaren. Etter den neste hovedversjonen av Apple-programvaren kan Apple også etter eget valg fortsette å gjøre mindre oppdateringer og forbedringer av Apple-programvaren tilgjengelig for deg. Det er ikke sikkert at eventuelle oppgraderinger og oppdateringer inneholder alle eksisterende programvarefunksjoner eller nye funksjoner som Apple lanserer for nyere modeller av Apple-merkede maskiner, og de kan etter Apples eget valg bli gjort tilgjengelig gratis eller mot en avgift. Vilkårene i denne lisensen gjelder for alle programvareoppgraderinger eller -oppdateringer som gjøres tilgjengelig av Apple, som erstatter og/eller kompletterer det opprinnelige programvareproduktet, med mindre en slik oppgradering eller oppdatering inneholder en egen lisensavtale.

C. Alle immaterielle rettigheter og juridiske eierskapsrettigheter i og til innhold som vises, eller som det gis tilgang til gjennom Apple-programvaren, tilhører innholdets respektive eiere. Slikt innhold kan være beskyttet av lover om opphavsrettigheter og eierskap og kan i tillegg være underlagt bruksbetingelser fra tredjeparter som gir tilgang til slik innhold. Denne lisensen gir deg ingen rettigheter til bruk av slikt innhold og ingen garantier for at slikt materiale skal fortsette med å være tilgjengelig for deg.  

2. Tillatt bruk og restriksjoner.  
A. Standard og forhåndsinstallert Apple-programvarelisens. Underlagt vilkårene og betingelsene i denne avtalen har du, med mindre du fikk Apple-programvaren fra Mac App Store eller under en volumlisens- eller vedlikeholdsavtale eller annen skriftlig avtale fra Apple, en begrenset, ikke-eksklusiv lisens til å installere, bruke og kjøre én (1) kopi av Apple-programvaren på én enkelt Apple-merket maskin på et gitt tidspunkt. Disse standardlisensvilkårene for én kopi gjelder for eksempel for deg hvis du fikk Apple-programvaren forhåndsinstallert på Apple-merket maskinvare.

B. Lisens fra Mac App Store. Hvis du fikk en lisens for Apple-programvaren fra Mac App Store, har du, underlagt vilkårene og betingelsene i denne lisensen og slik det tillates i reglene for bruk for Mac App Store slik de er angitt i vilkårene og betingelsene for App Store (http://www.apple.com/legal/itunes/ww/), en begrenset, ikke-overførbar, ikke-eksklusiv lisens:

(i) til å laste ned, installere, bruke og kjøre én (1) kopi av Apple-programvaren, for personlig, ikke-kommersiell bruk, direkte på hver Apple-merkede maskin som kjører Mac OS X Snow Leopard eller Mac OS X Snow Leopard Server («Mac-maskin»), og som du eier eller kontrollerer; 

(ii) hvis du er en kommersiell bedrift eller en utdanningsinstitusjon, til å laste ned, installere, bruke og kjøre én (1) kopi av Apple-programvaren for bruk enten: (a) av en enkeltperson på hver Mac-maskin som du eier eller kontrollerer, eller (b) av flere enkeltpersoner på én enkelt delt Mac-maskin som du eier eller kontrollerer. En enkeltansatt kan for eksempel bruke Apple-programvare både på sin stasjonære Mac-maskin og på sin bærbare Mac-maskin, eller flere studenter kan bruke Apple-programvaren i tur på én enkelt Mac-maskin som befinner seg i et ressurssenter eller på et bibliotek; og

(iii) til å installere, bruke og kjøre opptil to (2) ekstra kopier eller forekomster av Apple-programvaren i virtuelle operativsystemmiljøer på hver Mac-maskin som du eier eller kontrollerer, og som allerede kjører Apple-programvaren.

Lisensen som gis i del 2B(iii) over, gir deg ikke tillatelse til å bruke de virtualiserte kopiene eller forekomstene av Apple-programvaren i forbindelse med et servicebyrå, tidsdeling, terminaldeling eller andre lignende typer tjenester.

C. Volum- eller vedlikeholdslisens. Hvis du fikk Apple-programvaren under et volum- eller vedlikeholdslisensprogram fra Apple, vil vilkårene i volum- eller vedlikeholdslisensen avgjøre hvor mange kopier av Apple-programvaren du har lov til å laste ned, installere, bruke og kjøre på Apple-merkede maskiner du eier eller kontrollerer.  Med mindre Apple har gitt skriftlig tillatelse til noe annet, skal alle andre vilkår og betingelser i denne lisensen gjelde for din bruk av Apple-programvaren som er fått under en volum- eller vedlikeholdslisens. 

D. Akademisk bruker. Hvis du kjøpte Apple-programvaren til en tilbudspris som kun tilbys til utdanningssektoren, må du være en berettiget sluttbruker innenfor utdanningssektoren for å kunne bruke Apple-programvaren. Med «Berettiget sluttbruker innenfor utdanningssektoren» menes elever, studenter, undervisnings-, kontor- og administrasjonspersonale som går på og/eller arbeider ved en utdanningsinstitusjon (for eksempel studenthybler, offentlig og private grunnskoler og videregående skoler).

E. Systemkrav; Apple-ID. Vær oppmerksom på at Apple-programvaren bare støttes på Apple-merket maskinvare som oppfyller bestemte systemkrav angitt av Apple. I tillegg kan bruk av og tilgang til enkelte funksjoner i Apple-programvaren og enkelte tjenester (som definert i del 5) kreve at du ber om et unikt brukernavn og et passord, kjent som en Apple-ID.
 
F. Fonter. Du kan, i overensstemmelse med betingelsene i denne lisensen, bruke fontene som følger med Apple-programvaren for å vise og skrive ut innhold i forbindelse med bruk av Apple-programvaren. Du kan imidlertid integrere fonter i innhold kun hvis det tillates av integreringsbegrensningene som følger med fonten det gjelder. Du finner disse integreringsbegrensningene i Vis fontinfo-panelet i Forhåndsvisning-menyen i Fontbok.

G. Stemmer. Du kan, i overensstemmelse med betingelsene i denne lisensen, bruke systemstemmene som følger med Apple-programvaren («Systemstemmer») (i) mens du bruker Apple-programvaren og (ii) for å lage ditt eget innhold og i dine egne prosjekter for personlig, ikke-kommersiell bruk. Det gis ikke tillatelse til annen bruk av systemstemmene i denne lisensen, inkludert, men ikke begrenset til bruk, reproduksjon, framvisning, opptak, publisering eller videredistribuering av noen av systemstemmene i en kommersiell sammenheng, til nonprofit-formål eller for deling med offentligheten.

H. Tilkoblinger til eksternt skrivebord. Underlagt vilkårene og betingelsene i denne lisensen gjelder følgende når du kobler til eksternt fra en annen datamaskin eller elektronisk enhet (begge kalt en «enhet») til en Apple-merket maskin som kjører Apple-programvaren (i denne delen kalles slike Apple-merkede maskiner en «hjemme-Mac»), enten gjennom skjermdelingsfunksjonen eller på andre måter:

(i) bare én (1) enhet kan kobles til eksternt om gangen, enten direkte eller indirekte, for å kontrollere den grafiske skrivebordsøkten for Apple-programvaren som kjøres og vises på hjemme-Mac-maskinen; og

(ii) et rimelig antall enheter kan kobles til eksternt samtidig utelukkende med det formål å samtidig observere den samme grafiske skrivebordsøkten for Apple-programvaren som kjøres og vises på hjemme-Mac-maskinen, så lenge de ikke kontrollerer Apple-programvaren på noen måte; men

(iii) bare én (1) Apple-merket enhet kan kobles til eksternt om gangen, enten det gjøres direkte eller indirekte, for å kontrollere en separat grafisk skrivebordsøkt for Apple-programvaren som er en annen enn den som kjøres og vises på hjemme-Mac-maskinen, og en slik tilkobling kan bare foretas gjennom skjermdelingsfunksjonen i Apple-programvaren.

Med unntak av slik det uttrykkelig tillates i denne del 2H, eller med mindre Apple på annen måte lisensierer det, godtar du å ikke bruke Apple-programvaren i forbindelse med et servicebyrå, tidsdeling, terminaldeling eller andre lignende typer tjenester. Du godtar også å ikke bruke eller tilby Apple-programvaren, eller noe av funksjonaliteten i den, for å levere servicebyråtjenester, tidsdeling, terminaldeling eller andre lignende typer tjenester til tredjeparter.

I. Andre bruksrestriksjoner. Tillatelsene som gis i denne lisensen, tillater deg ikke å, og du godtar å ikke, installere, bruke eller kjøre Apple-programvaren på en maskin som ikke er en Apple-merket maskin, eller å la andre gjøre dette. Med mindre noe annet tillates av vilkårene i denne lisensen: (i) kan bare én bruker bruke Apple-programvaren om gangen, og (ii) du kan ikke gjøre Apple-programvaren tilgjengelig over et nettverk der den kan kjøres eller brukes av flere maskiner samtidig. Det er ikke tillatt å leie ut, lease, låne bort, selge, videredistribuere eller underlisensiere Apple-programvaren. 

J. Sikkerhetskopi. Du kan ta én kopi av Apple-programvaren (unntatt Boot ROM-koden og annen Apple-firmware som er integrert i eller på annen måte befinner seg på Apple-merket maskinvare) i maskinlesbar form til bruk kun som sikkerhetskopi. Sikkerhetskopien må inneholde all informasjon om opphavsrettigheter som finnes på originalen. Apples Boot ROM-kode og firmware gjøres kun tilgjengelig for bruk på Apple-merket maskinvare, og du har ikke tillatelse til å kopiere, endre eller redistribuere Apples Boot ROM-kode eller firmware helt eller delvis.

K. Overføring av eksisterende programvare. Hvis du overfører programvare fra en Apple-merket datamaskin til en annen Apple-merket maskin ved hjelp av Oppsettassistent eller Overføringsassistent, bør du merke deg at fortsatt bruk av originaleksemplaret kan være forbudt når kopien er overført til den andre maskinen med mindre du har et lisensiert eksemplar av programvaren på begge maskinene. Les vilkårene og betingelsene i de relevante programvarelisensavtalene.  Det er mulig at programvare og tjenester fra tredjeparter ikke er kompatible med denne Apple-programvaren, og installering av denne Apple-programvaren kan påvirke tilgangen til å muligheten til å bruke slik programvare eller slike tjenester fra tredjeparter.
  
L. Open Source. Enkelte komponenter i Apple-programvaren og åpen kildekodeprogrammer fra tredjeparter som følger med programvaren, er gjort tilgjengelig eller kan bli gjort tilgjengelig på Apples websted for åpen kildekode (http://www.opensource.apple.com/) (omtales samlet som «komponenter med åpen kildekode»). Det er tillatt å endre eller erstatte komponenter med åpen kildekode under forutsetning av at (i) den resulterende endrede Apple-programvaren brukes i stedet for den uendrede Apple-programvaren på Apple-merkede maskiner du eier eller kontrollerer, så lenge hver slik Apple-maskin har en riktig lisensiert kopi av Apple-programvaren installert, og at (ii) du ellers overholder betingelsene i lisensavtalen og eventuelle andre lisensavtaler for bruken av komponenter med åpen kildekode. Apple forplikter seg ikke til å oppdatere, vedlikeholde, garantere for, eller levere teknisk support, annen support eller tjenester for den resulterende endrede Apple-programvaren. Du erkjenner uttrykkelig at hvis feil eller skade på Apple-maskinvaren oppstår av endringer i Apple-programvarens komponenter med åpne kildekoder, vil slike feil eller skader være utelukket fra Apples maskinvaregaranti.

M. Ingen dekoding. Du skal ikke og godtar å ikke gjøre det mulig for andre å kopiere (bortsett fra slik det eksplisitt tillates i denne lisensen eller i bruksreglene hvis de gjelder deg), dekompilere, dekode, dele opp, forsøke å avlede kildekoden fra, dekryptere, modifisere eller skape åndsverk avledet av Apple-programvaren, tjenester som leveres av Apple-programvaren, eller deler av programvaren eller tjenestene (bortsett fra og kun i den utstrekning forannevnte begrensning er forbudt ved gjeldende lov, eller i den utstrekning det tillates i lisensvilkår som gjelder for bruk av åpen kildekode-komponenter). 

N. Overholdelse av lovgivning. Du godtar å bruke Apple-programvaren og tjenestene (slik dette defineres i del 5 nedenfor) i samsvar med alle gjeldende lover, inkludert lokale lover i landet eller regionen du bor i eller befinner deg i når du laster ned eller bruker Apple-programvaren og tjenester.

O. Programvare fra tredjeparter. Apple gir som del av Apple-programvarepakken, og kan gi som en oppdatering, en oppgradering eller et tillegg til Apple-programvaren, tilgang til bestemte programmer og tjenester fra tredjeparter. I den grad Apple-programvaren inneholder eller gir tilgang til programer og tjenester fra tredjeparter, har Apple ingen uttrykt eller underforstått plikt til å yte noen som helst teknisk eller annen support for slike programmer og tjenester. Kontakt riktig programvareleverandør eller -produsent eller tjenesteleverandør direkte for teknisk support og kundeservice i forbindelse med slike programmer, tjenester og/eller produkter.

3. Overføring.  
A. Hvis du fikk Apple-programvaren forhåndsinstallert på Apple-merket maskinvare, kan du overføre, én gang og på permanent basis, alle lisensrettigheter du har til Apple-programvaren (i sin originale form slik du fikk av dem av Apple), til en annen part under forutsetning av at: (i) Apple-programvaren overføres sammen med den Apple-merkede maskinvaren; (ii) overføringen inkluderer alle deler av Apple-programvaren, inkludert trykt materiell og denne lisensavtalen, og (iii): at ingen kopier av Apple-programvaren beholdes, helt eller delvis, inkludert kopier som er lagret på en datamaskin eller annen lagringsenhet, og (iv): parten som overtar Apple-programvaren leser og godtar betingelsene og vilkårene i denne lisensavtalen. For denne lisensen er det slik at hvis Apple gjør tilgjengelig en oppdatering (for eksempel versjon 10.7 til 10.7.1) for Apple-programvaren, anses oppdateringen for å være en del av Apple-programvaren, og den kan ikke overføres separat fra versjonen av Apple-programvaren før oppdatering.

B. Hvis du fikk lisensen til Apple-programvaren fra Mac App Store, kan den ikke overføres. Hvis du selger den Apple-merkede maskinvaren til en tredjepart, må du fjerne Apple-programvaren fra den Apple-merkede maskinvaren før du gjør dette, og du kan gjenopprette systemet til versjonen av Apple-operativsystemprogramvaren som opprinnelig fulgte med Apple-maskinvaren («opprinnelig Apple-operativsystem»), og permanent overføre det opprinnelige Apple-operativsystemet sammen med Apple-maskinvaren, forutsatt at: (i) overføringen inkluderer alle deler av det opprinnelige Apple-operativsystemet, inkludert alle deler, trykt materiell og lisensen; (ii) at ingen kopier av det opprinnelige Apple-operativsystemet beholdes, helt eller delvis, inkludert kopier som er lagret på en datamaskin eller annen lagringsenhet; og (iii) at parten som overtar det opprinnelige Apple-operativsystemet, leser og godtar betingelsene og vilkårene i lisensen for det opprinnelige Apple-operativsystemet.

C. Det er ikke tillatt å overføre Apple-programvare som er endret eller erstattet som beskrevet i avsnitt 2L over. Alle komponenter i Apple-programvaren tilbys som deler av en helhet og kan ikke skilles ut fra helheten for distribusjon som enkeltstående programmer. Det er mulig at Apple-programvare som leveres sammen med en Apple-merket maskinvaremodell, ikke fungerer sammen med andre Apple-merkede maskinvaremodeller.

D. Alle kopier av Apple-programvaren som Apple gjør tilgjengelig for markedsførings-, evaluerings-, diagnostiserings- eller gjenoppbyggingsformål, kan bare brukes til disse formålene og kan ikke selges eller overføres til andre.  

4. Samtykke til bruk av data.
A. Diagnostikk- og bruksdata. Du samtykker i at Apple og Apples datterselskaper og agenter kan samle inn, oppbevare, håndtere og bruke bruksdata, diagnostisk og teknisk informasjon og relatert informasjon, inkludert, men ikke begrenset til informasjon om datamaskinen din, systemet ditt, programmene dine og tilleggsenhetene dine, som innhentes for å gjøre det mulig å tilby deg programvareoppdateringer, produktsupport og mulige andre tjenester relatert til Apple-programvaren, og for å verifisere overholdelse av vilkårene i denne lisensavtalen. Apple kan, så sant den ikke er i en form som kan identifisere deg, bruke denne informasjonen til å levere og forbedre Apples produkter og tjenester. For at Apples partnere og tredjepartsutviklere skal kunne forbedre sin programvare og maskinvare og sine enheter utviklet for bruk med Apple-produkter, kan Apple også gi en slik partner eller tredjepartsutvikler et delsett med diagnostisk informasjon som er relevant for den partnerens eller utviklerens programvare, maskinvare og/eller tjenester, så lenge den diagnostiske informasjonen ikke er i en form som kan identifisere deg personlig.

B. Stedsinformasjon. Apple og Apples partnere, lisensgivere og tredjepartsutviklere kan tilby enkelte tjenester via Apple-programvaren som er avhengig av stedsinformasjon. For å tilby disse tjenestene, der de er tilgjengelig, kan Apple og Apples partnere, lisensgivere og tredjepartsutviklere overføre, samle inn, oppbevare, behandle og bruke din stedsinformasjon, inkludert sanntidsinformasjon om hvor datamaskinen befinner seg, og stedssøk. Stedsinformasjonen og søk som samles inn av Apple, samles ikke inn i en form som kan identifisere deg, og kan brukes av Apple og Apples partnere, lisensgivere og tredjepartsutviklere for å tilby og forbedre stedsbaserte produkter og tjenester. Ved å bruke stedsbaserte tjenester levert av eller via Apple-programvaren, aksepterer du og samtykker du i at Apple, Apples partnere og eventuelle tredjepartsleverandører kan overføre, samle inn, oppbevare, behandle og bruke stedsinformasjon og søk for å tilby og forbedre slike produkter og tjenester til deg. Du kan trekke tilbake samtykket når som helst ved å gå til Stedstjenester-innstillingen i Apple-programvaren og enten deaktivere den globale innstillingen for stedstjenester eller deaktivere stedstjenester for det enkelte program på maskinen som bruker stedstjenester. Innstillingen for stedstjenestene finner du i Systemvalg. Du kan slutte å bruke disse stedsfunksjonene uten at det påvirker de ikke-stedsbaserte tjenestene til Apple-programvaren. Når du bruker programmer eller tjenester fra tredjeparter som bruker eller leverer stedsinformasjon, er bruken underlagt tredjepartens vilkår og retningslinjer for personvern for bruk av stedsinformasjon i slike tredjepartsprogrammer eller -tjenester. Du bør lese vilkårene og retningslinjene.

C. Videosamtaler. Videosamtalefunksjonen FaceTime i Apple-programvaren («FaceTime») krever Internett-tilgang, og det er mulig at tjenesten ikke er tilgjengelig i alle land eller regioner. Din bruk av FaceTime forutsetter at du overholder del 2N over. For å konfigurere FaceTime og for å starte og motta FaceTime-samtaler mellom deg og andre FaceTime-brukere trenger du bestemte unike identifikatorer for maskinen og kontoen din. Disse unike identifikatorene inkluderer e-postadressen(e) og Apple-ID-informasjonen du oppgir, samt en maskinvareidentifikator for maskinen.  Ved å bruke Apple-programvaren samtykker du i at Apple kan overføre, samle inn, vedlikeholde, behandle og bruke disse identifikatorene, inkludert e-postadressen(e) og Apple-ID-informasjonen du oppgir, som unike kontoidentifikatorer, med det formål å levere og forbedre FaceTime-funksjonen. Du er innforstått med at e-postadressen din vil bli vist til den andre parten i videosamtalen. Du kan begrense tilgangen til FaceTime-videosamtaler på maskinen ved hjelp av Foreldrekontroll i Systemvalg, der du kan deaktivere tilgangen til FaceTime. 

D. Retningslinjer angående personvern. Informasjonen din vil alltid være underlagt Apples retningslinjer angående personvern, som er inkorporert ved henvisning i denne lisensen. Du kan lese denne avtalen på: http://www.apple.com/no/privacy/.

5. Tjenester og materiale fra tredjeparter.
A. Generelt. Det er mulig at Apple-programvaren gir tilgang til Apples iTunes Store, Mac App Store og andre tjenester og websteder fra Apple og tredjeparter (samlet og individuelt kalt «tjenester»). Bruk av disse tjenestene krever Internett-tilgang. Bruk av enkelte tjenester kan kreve en Apple-ID og at du godtar ytterligere tjenestevilkår. Slike tjenester kan også medføre ekstra kostnader. Ved å bruke denne programvaren sammen med en iTunes Store-konto, Apple-ID eller annen Apple-konto, godtar du gjeldende vilkår og betingelser for den aktuelle kontoen, for eksempel de nyeste vilkårene for iTunes Store, som du finner på http://www.apple.com/legal/itunes/ww/.  

B. Du er innforstått med at du ved å bruke hvilken som helst av tjenestene, kan komme over innhold som kan anses som støtende, uanstendig eller upassende, og med språkbruk som kan oppfattes som utilslørt og direkte, og at søk eller innskriving av en bestemt URL automatisk og utilsiktet kan opprette koblinger eller referanser til støtende materiale. Likevel godtar du at din bruk av tjenestene fullt ut er på din egen risiko og at Apple ikke har noe ansvar overfor deg for innhold som kan anses anstøtelig, uanstendig eller upassende. 

C. Enkelte tjenester kan vise, omfatte eller gjøre tilgjengelig data, informasjon, programmer eller materiale fra tredjeparter («materiale fra tredjeparter») eller koblinger til websteder fra enkelte tredjeparter. Du er innforstått med, og sier deg enig i, at Apple ikke er ansvarlig for å undersøke eller vurdere innhold, nøyaktighet, fullstendighet, gyldighet, validitet, overholdelse av opphavsrett, lovlighet, anstendighet eller kvalitet eller noe annet aspekt av slikt materiale fra tredjeparter eller slike websteder. Apple, dets ledere, samarbeidspartnere og datterselskaper vil ikke innestå for eller støtte og vil ikke påta seg eller ha noe som helst ansvar overfor deg eller andre for noen tredjeparters tjenester, materiale fra tredjeparter eller websteder, eller for noen andre materialer, produkter eller tjenester fra tredjeparter. Materiale fra tredjeparter og koblinger til andre websteder gis kun i tjenesteøyemed. 

D. Finansiell informasjon som vises av tjenester, er kun ment som generell informasjon og skal ikke brukes som kilde ved investeringer. Før du utfører en økonomisk transaksjon basert på informasjon fra tjenestene, bør du innhente råd fra en person som er kvalifisert til å gi finansielle råd eller råd om verdipapirer, som er kvalifisert til å gi økonomiske råd eller råd om verdipapirer i det landet eller den regionen du bor i. Stedsinformasjon du får tilgang til via en hvilken som helst tjeneste, er kun ment for enkel navigering. Slik informasjon er ikke ment å brukes i situasjoner der nøyaktig stedsinformasjon er påkrevd eller der feilaktig, unøyaktig, forsinket eller ufullstendig stedsinformasjon kan føre til død eller skade på person, eiendom eller miljøet. Verken Apple eller Apples innholdsleverandører garanterer for tilgjengeligheten, nøyaktigheten, fullstendigheten, påliteligheten eller aktualiteten til informasjon om aksjer, stedsinformasjon og annen informasjon som vises av tjenestene.

E. Du godtar at tjenestene inneholder proprietært innhold, informasjon og materiale som eies av Apple, nettstedeieren og/eller deres lisensgivere, og er beskyttet av gjeldende regelverk for immaterielle rettigheter og andre lover, inkludert, men ikke begrenset til lover om opphavsrett, og at du ikke vil bruke slikt proprietært innhold eller slikt materiale på noen som helst måte utover de tillatte anvendelser av tjenestene, eller på noen som helst måte som ikke er i samsvar med vilkårene i denne lisensavtalen eller som krenker tredjepartens eller Apples immaterielle rettigheter. Ingen deler av tjenestene skal kopieres eller reproduseres i noen som helst form eller på noen som helst måte. Du forplikter deg til ikke å endre, leie ut, låne bort, selge, distribuere eller skape avledede verker basert på tjenestene på noen som helst måte, og til ikke å utnytte tjenestene på noen som helst uautorisert måte, inkludert, men ikke begrenset til, å bruke tjenestene til å overføre dataviruser, ormer, trojanske hester eller annen skadelig programvare, eller ved eiendomskrenkelse eller overbelastning av nettverkskapasitet. Du sier deg videre enig i å ikke bruke tjenestene til på noen måte å sjikanere, fornærme, forfølge, true, injuriere eller på andre måter krenke rettighetene til en annen part, og at Apple ikke på noen måte er ansvarlig om du skulle bruke tjenestene slik eller hvis du skulle motta sjikanerende, truende, injurierende, krenkende eller ulovlige meldinger eller overføringer som en følge av bruk av tjenestene.

F. Tjenester og materiale fra tredjeparter som Apple-programvaren viser, kobler til eller på andre måter gir tilgang til, er ikke tilgjengelig på alle språk eller i alle land. Apple gir ingen garantier for at slike tjenester og slikt materiale er passende eller tilgjengelig for bruk på et bestemt sted. I den grad du velger å få tilgang til slike tjenester eller slikt materiale, gjør du det på ditt eget initiativ og er selv ansvarlig for å følge gjeldende lover, inkludert, men ikke begrenset til, gjeldende lokale lover. Apple og Apples lisensgivere forbeholder seg retten til å endre, oppheve, fjerne eller deaktivere tilgang til hvilken som helst tjeneste når som helst og uten varsel. Under ingen omstendigheter vil Apple være ansvarlig for følgene av å ha fjernet eller deaktivert tilgang til en slik tjeneste. Apple kan også innføre begrensninger på bruk av eller tilgang til enkelte tjenester, i begge tilfellene uten varsel eller ansvar.

6. Opphør. Denne avtalen gjelder til den opphører. Dine rettigheter under denne lisensavtalen vil også opphøre automatisk eller på andre måter slutte å virke uten varsel fra Apple, hvis du bryter noen som helst av betingelsene i denne lisensen. Når denne avtalen opphører, skal du slutte å bruke Apple-programvaren og ødelegge alle kopier, hele eller i deler, av Apple-programvaren. Punkt 4, 5, 6, 7, 8, 9, 12 og 13 i denne lisensen gjelder selv om avtalen opphører.

7. Garantifraskrivelse. 
A. Hvis du er en forbrukerkunde (en kunde som ikke bruker Apple-programvaren i jobbsammenheng), er det mulig at du har juridiske rettigheter i landet ditt som medfører at følgende begrensninger ikke gjelder for deg, og der dette er tilfelle, gjelder ikke disse begrensningene for deg. Hvis du vil ha mer informasjon om rettighetene dine, tar du kontakt med en rådgivningsorganisasjon for forbrukere.

B. DU ERKJENNER OG SAMTYKKER UTTRYKKELIG I AT, TIL DET SOM TILLATES AV GJELDENDE LOV, BRUKEN AV APPLE-PROGRAMVAREN OG EVENTUELLE TJENESTER SOM UTFØRES AV ELLER VIA APPLE-PROGRAMVAREN, FULLT OG HELT SKJER PÅ DIN EGEN RISIKO OG AT HELE RISIKOEN MED HENSYN TIL TILFREDSSTILLENDE KVALITET, YTELSE OG NØYAKTIGHET LIGGER HOS DEG.

C. TIL DET MAKSIMALE SOM TILLATES AV GJELDENDE LOVGIVNING, LEVERES APPLE-PROGRAMVAREN OG –TJENESTENE SLIK DEN ER (AS IS) OG SLIK DEN FORELIGGER (AS AVAILABLE)MED ALLE FEIL OG UTEN GARANTI AV NOE SLAG. APPLE OG APPLES LISENSGIVER(E) (I AVSNITT 7 OG 8 BETEGNES DISSE PARTER SAMLET SOM «APPLE») FRASKRIVER SEG MED DETTE UTTRYKKELIG ETHVERT GARANTIANSVAR FOR APPLE-PROGRAMVAREN  OG –TJENESTENE, INKLUDERT, MEN IKKE BEGRENSET TIL, UNDERFORSTÅTTE GARANTIER FOR ANVENDELIGHET GENERELT ELLER FOR ET SPESIELT FORMÅL SAMT GARANTIER FOR AT TREDJEPARTS RETTIGHETER IKKE KRENKES. 

D. APPLE GARANTERER IKKE AT FUNKSJONENE I ELLER TJENESTER SOM UTFØRES AV ELLER GIS AV APPLE-PROGRAMVAREN OG TJENESTENE, VIL TILFREDSSTILLE DINE KRAV, AT APPLE-PROGRAMVAREN ELLER TJENESTENE VIL VIRKE UTEN AVBRUDD ELLER FEILFRITT, AT TJENESTENE VIL FORTSETTE Å VÆRE TILGJENGELIG, AT APPLE-PROGRAMVAREN ELLER TJENESTENE VIL VÆRE KOMPATIBELT MED ELLER FUNGERE MED PROGRAMVARE, PROGRAMMER ELLER TJENESTER FRA TREDJEPARTER ELLER AT FEIL I APPLE-PROGRAMVAREN ELLER TJENESTENE VIL BLI UTBEDRET. INSTALLERING AV DENNE PROGRAMVAREN KAN PÅVIRKE MULIGHETEN TIL Å BRUKE PROGRAMVARE, PROGRAMMER ELLER TJENESTER FRA TREDJEPARTSLEVERANDØRER. 

E. I TILLEGG VEDGÅR DU AT APPLE-PROGRAMVAREN OG TJENESTENE IKKE ER BEREGNET TIL ELLER KAN BRUKES I SITUASJONER ELLER OMGIVELSER HVOR DET AT APPLE-PROGRAMVAREN ELLER TJENESTENE SLUTTER Å FUNGERE ELLER ER FORSINKET, ELLER DET ER FEIL ELLER UNØYAKTIGHETER I INNHOLDET, DATA ELLER INFORMASJONEN SOM OPPGIS AV APPLE-PROGRAMVAREN ELLER TJENESTENE, KAN FØRE TIL DØD, SKADE PÅ PERSON, ALVORLIGE FYSISKE SKADER ELLER MILJØØDELEGGELSER, INKLUDERT MED IKKE BEGRENSET TIL DRIFT AV KJERNEKRAFTVERK, FLYNAVIGERINGSSYSTEMER, LUFTFARTSKOMMUNIKASJONSSYSTEMER, LUFTFARTSTRAFIKKSTYRINGSSYSTEMER, MEDISINSK UTSTYR OG VÅPENSYSTEMER. 

F. INGEN MUNTLIG ELLER SKRIFTLIG INFORMASJON ELLER RÅD SOM GIS AV APPLE ELLER AV EN APPLE-AUTORISERT REPRESENTANT, SKAL SKAPE NOEN GARANTIFORPLIKTELSER. SKULLE DET VISE SEG Å VÆRE FEIL VED APPLE-PROGRAMVAREN ELLER TJENESTENE, MÅ DU (OG IKKE APPLE ELLER EN AV APPLE AUTORISERT REPRESENTANT) PÅTA DEG ALLE KOSTNADER I FORBINDELSE MED ALL NØDVENDIG SERVICE, REPARASJON ELLER KORREKSJON.  ENKELTE STEDER TILLATER IKKE LOVGIVNINGEN FRASKRIVELSE AV GARANTIER I MEDHOLD AV LOV ELLER BEGRENSNINGER I RETTIGHETER FOR FORBRUKERE, OG DET ER MULIG AT OVENSTÅENDE BEGRENSNING IKKE GJELDER DEG. 

8. Ansvarsbegrensning. I DEN GRAD DET IKKE BEGRENSES AV GJELDENDE LOVGIVNING, ER APPLE IKKE UNDER NOEN OMSTENDIGHET ANSVARLIG FOR SPESIELLE, DIREKTE, INDIREKTE ELLER AVLEDEDE TAP OG SKADER, INKLUDERT, UTEN BEGRENSNING, SKADER SOM FØLGER AV TAP AV PROFITT, TAP AV DATA ELLER INFORMASJON, AVBRUDD I ARBEID ELLER ANDRE KOMMERSIELLE SKADER ELLER TAP SOM FØLGER AV ELLER ER RELATERT TIL DIN BRUK AV ELLER MANGLENDE EVNE TIL Å BRUKE APPLE-PROGRAMVAREN OG TJENESTENE ELLER PROGRAMVARE FRA TREDJEPARTER SOM BRUKES SAMMEN MED APPLE-PROGRAMVAREN, UAVHENGIG AV ANSVARSGRUNNLAG, SELV OM APPLE ER BLITT INFORMERT OM MULIGHETENE FOR SLIK SKADE. ENKELTE STEDER TILLATER IKKE LOVGIVNINGEN ANSVARSFRASKRIVELSE FOR PERSONLIG SKADE ELLER TILFELDIGE ELLER INDIREKTE SKADER OG DET ER MULIG AT OVENSTÅENDE BEGRENSNING IKKE GJELDER DEM. Ikke i noe tilfelle skal Apples totale ansvar overfor deg for skade, tap og erstatning (enten ansvaret gjøres gjeldende etter kontrakt eller utenfor kontrakt (herunder uaktsomhet) eller på annen måte) overstige 50 US dollar (US $50). Foregående begrensninger skal gjelde selv om ovenstående opprettelse ikke virker etter hensikten.

9. Digitale sertifikater. Apple-programvaren har funksjoner som tillater at den kan godta digitale sertifikater som enten kommer fra Apple eller fra en tredje part. DU ER ENE OG ALENE ANSVARLIG FOR OM DU VIL STOLE PÅ ET SERTIFIKAT SOM ER UTSTEDT AV APPLE ELLER EN TREDJEPART. BRUKEN AV DIGITALE SERTIFIKATER FOREGÅR PÅ EGEN RISIKO. TIL DET MAKSIMALE SOM TILLATES AV GJELDENDE LOVGIVNING, GIR APPLE INGEN UTTRYKTE ELLER INDIREKTE GARANTIER ELLER FREMSTILLINGER FOR SALGBARHET ELLER EGNETHET FOR NOE SPESIELT FORMÅL, KORREKTHET, SIKKERHET ELLER KRENKELSE AV EN TREDJEPARTS RETTIGHETER MED HENSYN TIL DIGITALE SERTIFIKATER.  Du samtykker i å (a) ikke forfalske eller misbruke sertifikater; (b) bruke digitale sertifikater kun i lovlig hensikt og i henhold til alle anvendelige sertifikatpolicyer, erklæring av sertifikatpraksis eller andre foretaks offentliggjøringer av sertifikatautoriteter; (c) være ene og alene ansvarlig for å hindre at uautoriserte brukere benytter seg av ditt digitale sertifikat; (d) oppheve ethvert sertifikat du har grunn til å tro at ikke lenger er sikkert. 

10. Eksportkontroll. Du må ikke bruke, eksportere eller videreeksportere Apple-programvaren, unntatt i overensstemmelse med gjeldende eksportlovgivning i USA og gjeldende lovgivning i det land Apple programvaren ble anskaffet. I særdeleshet, men uten begrensning, er det ikke tillatt å eksportere eller videreeksportere Apple-programvaren til a) land som er omfattet av USAs embargo, eller b) personer som er oppført på US Treasury Departments liste over «Specially Designated Nationals» eller US Department of Commerces liste «Denied Person's List» eller «Entity List». Ved å ta i bruk Apple-programvaren bekrefter du at du ikke er i et av disse landene eller står oppført på noen av de nevnte lister. Du bekrefter også at du ikke skal bruke Apple-programvaren til formål som ikke er tillatt under USAs lovgivning, inkludert, uten begrensning, utvikling, utforming, tilvirkning eller produksjon av atomvåpen, raketter eller kjemiske eller biologiske våpen.

11. US Government-sluttbrukere. Apple-programvaren og tilhørende dokumentasjon er definert som «Commercial items» slik det er definert i 48 C.F.R. § 2.101, og består av «Commercial Computer Software» og «Commercial Computer Software Documentation» slik begrepene brukes i 48 C.F.R. §12.212 eller 48 C.F.R. § 227.7202 avhengig av hva som gjelder. I samsvar med 48 C.F.R. §12.212 eller 48 C.F.R. § 227.7202-1 til  og med 48 C.F.R. § 227.7202-4, avhengig av hva som gjelder, blir Commercial Computer Software (programvaren) og Commercial Computer Software Documentation (dokumentasjonen) lisensiert til US Government-sluttbrukere a) kun som Commercial Items og b) kun med de rettigheter som gjelder for alle andre sluttbrukere som er beskrevet her. Upubliserte rettigheter forbeholdes under lovgivningen om opphavsrettigheter for USA.

12. Gjeldende lovgivning og tilsidesettelse av bestemmelser. Denne lisensavtalen skal være underlagt og være i samsvar med lovene i staten California, unntatt de deler som vedrører lovkonflikter. Denne lisensen skal uttrykkelig ikke være underlagt de Forente Nasjoners konvensjon om kontrakter for salg av varer internasjonalt. Hvis du er en forbrukerkunde som bor i Storbritannia, vil denne lisensavtalen være underlagt lovgivningen i jurisdiksjonen der du bor. Dersom en domstol, med kompetanse til dette, finner at noen av bestemmelsene i denne lisensavtale helt eller delvis ikke kan gjøres gjeldende, skal den gjenværende del av lisensavtalen fortsatt gjelde fullt ut.  

13. Fullstendig avtale, gjeldende språk. Denne lisensavtalen inneholder alt som er avtalt mellom deg og Apple med hensyn til bruk av Apple-programvaren og erstatter samtlige tidligere skriftlige eller muntlige avtaler og enhver annen kommunikasjon mellom partene vedrørende alt som omfattes av avtalen.  Ingen tillegg eller endringer i denne lisensavtalen er bindende, med mindre de er skriftlige og undertegnet av Apple. Enhver oversettelse av denne avtalen er tilpasset lokale forhold og ved en eventuell uoverensstemmelse mellom den engelske og oversatte versjonen skal den engelske versjonen gjelde, i den grad det ikke begrenses av gjeldende lovgivning i landet du bor i.

14. Anerkjennelse av tredjeparter. 
A. Deler av Apple-programvaren benytter eller inkluderer programvare fra tredjeparter og annet opphavsrettslig beskyttet materiale. Anerkjennelser, lisensbetingelser og garantifraskrivelser for slikt materiale finnes i den elektroniske dokumentasjonen for Apple-programvaren. Bruken av dette materialet er underlagt disse betingelsene. Bruk av Google Safe Browsing-tjenesten er underlagt Googles tjenestevilkår (http://www.google.com/terms_of_service.html) og Googles retningslinjer for personvern (http://www.google.com/privacypolicy.html).

B. Noen programvarebiblioteker og annen programvare fra tredjeparter som følger med Apple-programvaren, er gratisprogramvare som er lisensiert under betingelsene i GNU General Public License (GPL) eller GNU Library/Lesser General Public License (LGPL). Under betingelsene i GPL eller LGPL, avhengig av hvilken som gjelder, kan du få tilsendt et komplett eksemplar av den maskinlesbare kildekoden for slik LPGL-programvare ved skriftlig henvendelse til Apple på opensource@apple.com. Mottakeren betaler for lagringsmediet eksemplaret sendes ut på, samt et ekspedisjons- og forsendelsesgebyr. GPL/LGPL-programvaren distribueres i håp om at den skal være til nytte, men UTEN GARANTI AV NOE SLAG. LGPL-programvaren distribueres også uten underforstått garanti for ANVENDELIGHET OG SALGBARHET GENERELT og EGNETHET FOR ET SPESIELT FORMÅL. Et eksemplar av GPL og LGPL følger med Apple-programvaren.

C. Bruk av MPEG-4. Dette produktet er lisensiert under MPEG-4 Visual Patent Portfolio License for personlig og ikke-kommersiell bruk av en forbruker til (i) koding av video i overensstemmelse med MPEG-4 Visual Standard («MPEG-4-video») og/eller (ii) dekoding av MPEG-4-video som har blitt kodet av en forbruker som driver en privat og ikke-kommersiell aktivitet, og/eller som har blitt framskaffet fra en videoleverandør som har lisens fra MPEG LA til å levere MPEG-4-video. Ingen lisesens gis eller kan forstås som tillatelse til annen bruk. Ytterligere informasjon, også om bruk og lisenser for bruk i markedsføringssammenheng, kommersiell og intern bruk, kan fås fra MPEG LA, LLC. Se http://www.mpegla.com.

D. Merknad om H.264/AVC. Hvis Apple-programvaren inneholder funksjonalitet for AVC-koding og/eller AVC-dekoding, krever kommersiell bruk ekstra lisensiering og følgende gjelder:  AVC-FUNKSJONALITETEN I DETTE PRODUKTET KAN KUN ANVENDES AV FORBRUKERE OG KUN FOR PERSONLIG OG IKKE-KOMMERSIELL BRUK TIL (i) KODING AV VIDEO I OVERENSSTEMMELSE MED AVC-STANDARDEN («AVC-VIDEO») OG/ELLER (ii) DEKODING AV AVC-VIDEO SOM ER KODET AV EN FORBRUKER TIL PERSONLIG OG IKKE-KOMMERSIELL BRUK OG/ELLER DEKODING AV AVC-VIDEO FRA EN VIDEOLEVERANDØR SOM HAR LISENS TIL Å TILBY AVC-VIDEO. INFORMASJON OM ANNEN BRUK OG LISENSIERING KAN INNHENTES FRA MPEG LA L.L.C. SE HTTP://WWW.MPEGLA.COM.

E. Merknad om AMR. Funksjonaliteten for Adaptive Multi-Rate ("AMR")-koding og AMR-dekoding i dette produktet er ikke lisensiert til å utføre mobiltelefonoppringninger eller til bruk i telefoniprodukter som bygger på QuickTime-arkitekturen for Windows-plattformen. Videre er funksjonaliteten for AMR-koding og AMR-dekoding i dette produktet er ikke lisensiert til bruk i infrastruktur for mobiltelefonkommunikasjon, inkludert: basestasjoner, basestasjonskontrollere/radionettverkskontrollere, svitsjesentere og gatewayer til og fra det svitsjede offentlige nettverket.

F. Merknad angående FAA. Aircraft Situation Display- og National Airspace System Status Information-data (kalles samlet «flyrutedata») som vises i Apple-programvaren, genereres av FAA (FAA = Federal Aviation Administration). Du sier deg enig i at du ikke vil distribuere flyrutedata uten på forhånd å ha innhentet skriftlig samtykke fra FAA. FAA og Apple frasier seg alle garantier, både uttrykte og underforståtte (inkludert underforståtte garantier for salgbarhet og egnethet til et spesielt formål), angående bruk av og nøyaktighet for flyrutedataene. Du sier deg også enig i at FAA og Apple ikke skal ha ansvar, verken kollektivt eller individuelt, for tap, skade, erstatningskrav, krav om ansvarlighet, utgifter eller straff, eller noen indirekte, spesielle, sekundære, episodiske eller avledede krav eller tap som oppstår med grunn i bruk av flyrutedataene. Apple-programvaren er på ingen måte støttet av FAA. FAA er ikke ansvarlig for tekniske problemer eller systemproblemer, og du skal ikke kontakte FAA angående slike problemer eller operasjonelle trafikkflytproblemer.

G. Bruk av Adobe Color Profiles. Du kan bruke Adobe Color Profile-programvaren som følger med Apple-programvaren, i henhold til bestemmelsene i denne lisensavtalen. Adobe er imidlertid ikke forpliktet til å yte support for Color Profiles som følge av denne avtalen, inkludert oppgraderinger eller framtidige versjoner av Profiles eller andre produkter. I tillegg til bestemmelsene i del 7 og 8 over, ER ADOBE IKKE UNDER NOEN OMSTENDIGHET ANSVARLIG FOR SKADER, KRAV ELLER KOSTNADER. Adobe Color Profile-programvaren som distribueres sammen med Apple-programvaren, kan også lastes ned fra Adobe på www.adobe.com.

15. Begrensninger for Yahoo-søketjenesten. Yahoo-søketjenesten som er tilgjengelig via Safari, er kun lisensiert for bruk i følgende land og regioner: Argentina, Aruba, Australia, Bahamas, Barbados, Belgia, Bermuda, Brasil, Bulgaria, Canada, Caymanøyene, Chile, Colombia, Danmark, Den dominikanske republikk, Ecuador, El Salvador, Filippinene, Finland, Frankrike, Grenada, Guatemala, Hellas, Hongkong, India, Indonesia, Irland, Island, Italia, Jamaica, Japan, Kina, Kypros, Latvia, Litauen, Luxembourg, Malaysia, Malta, Mexico, Nederland, New Zealand, Nicaragua, Norge, Panama, Peru, Polen, Portugal, Puerto Rico, Romania, Singapore, Slovakia, Slovenia, Spania, St. Lucia, Storbritannia, St. Vincent, Sveits, Sverige, Sør-Korea, Taiwan, Thailand, Trinidad og Tobago, Tsjekkia, Tyrkia, Tyskland, Ungarn, Uruguay, USA, Venezuela og Østerrike.

EA0730
Rev. 01.06.11